Diskussion:Svjatlana Tsikhanowskaja

message: Ifølge Hjælp:Translitteration#Hviderussisk hedder hun Sviatlana Tsіkhаnоwsкаja. Men jeg er noget i tvivl om, hvordan mellemnavnet skal skrives. Det vil jeg lade nogle mere indsigtsfulde om. Men jeg flytter artiklen til det rigtige efternavn. --|EPO| COM: 16. aug 2020, 09:56 (CEST)
replies: text: Ifølge Hjælp:Translitteration#Hviderussisk hedder hun altså Svjatlana.
replies: text: :Enig i fornavnet "Svjatlana". Ifølge beskrivelsen af det hviderussiske alfabet på denne side http://www.pravapis.org/art_belarusian_alphabet.asp, skelner man i skrift ikke mellem Гг og Ґґ, men h-lyden anvendes typisk i fremmedord. Svjatlanas mellemnavn bør vel derfor skrives med dansk g, dvs. som Georgijevna. Endelig er det vel inkonsekvent at bruge enkelt v i fornavn for bogstavet "ў", men ikke i efternavnet, hvor der i stedet er benyttet dobbelt w? Personligt ville jeg foretrække et enkelt v Ingmar~dawiki (diskussion) 17. aug 2020, 19:31 (CEST)
replies: text: :: Lige nu står mellemnavnet Георгіеўна skrevet Heorhiyeuna, så du mener nok det inkonsekvente mht u og w. Har jeg desuden ikke også ret i at du er kommet til at bytte om på translitterationen af Г og Ґ, der er henholdsvis h og g, ikke g og h? Derfor bliver Георгіеўна til Hjeorhijewna (det specielle ў bliver til w og е til je) ligesom på norsk Wikipedia :no:Svjatlana Tsikhanowskaja. Det passer jo også med at vi på dansk wikipedia af en eller anden grund har valgt det norske system for translitteration. --Weblars (diskussion) 24. aug 2020, 22:12 (CEST)
replies: text: ::: Jeg kan konstatere, at den norske translitteration er uhensigtsmæssig, fordi man slet ikke benytter bogstavet "Ґ" i moderne hviderussisk, se hertil hviderussisk Wikipedias artikel om det hviderussiske alfabet :be:Беларускі алфавіт. Når vi fx har navnet Georg, er det svært at se, at det s,kulle skrives som Heorhi eller for den sags skyld, at hendes mand omtales som Siarhei i stedet for Sjargej(Sergej).-- Ingmar~dawiki (diskussion) 25. aug 2020, 08:18 (CEST)
replies: text: ::::Hvorfor diskuterer vi bogstavet "Ґ", når det ikke er brugt i hendes navn? På den engelske side du henviser til står at det hviderussiske "Г" minder mere i udtale om det tjekkiske "Hh" end det russiske "Г". Derfor er translitterationen på norsk af "Г" med h vel også i orden? --Weblars (diskussion) 25. aug 2020, 08:54 (CEST)
replies: text: :::::Som jeg nævnte indledningsvis og henviste til ovenfor, betegner bogstavet "Г" enten en g-lyd eller en h-lyd, hvor h-lyden typisk er knyttet til låneord/fremmedord. Udtalemæssigt svarer lyden givet til det franske G i George, eller i dansk - det andet g i garage. Den lyd kendes mig bekendt ikke som et h i dansk.Ingmar~dawiki (diskussion) 25. aug 2020, 11:06 (CEST)
replies: text: ::::::Jeg tror stadig at du er kommet til at forbytte noget. Det er jo bogstavet "Ґ" (ikke "Г"), der typisk er knyttet til låneord/fremmedord ifølge den hjemmeside, du har henvist til. Har jeg ikke ret i det?--Weblars (diskussion) 25. aug 2020, 16:10 (CEST)
replies: text: :::::::Jo - jeg bøjer mig i støvet, jeg har fejllæst den henvisning jeg henviser til og lægger mig fladt ned. Dog syntes jeg det er mærkeligt at fx skrive Sergej som Siarhei, hvilket udtalt på dansk bliver noget i retning af "siger hej". Måske er det blot udslag af forskellen på translitteration og transkription.Ingmar~dawiki (diskussion) 25. aug 2020, 16:38 (CEST)
replies: text: ::::::::Jeg fandt denne side omkring udtalen af fornavnet på hendes mand, Сяргей (som skrives Siarhei i artiklen). Jeg synes det ser meget rigtigt ud i forhold til udtalen, selv om det vist skulle være Siarhej ifølge vores hjælpeside. --Weblars (diskussion) 30. aug 2020, 10:52 (CEST)
 Uanset hvad man kan komme frem til med forskellige translitterationsystemer, synes jeg at det for kendte personer er vigtigere at undersøge hvordan deres navn skrives i praksis i danske tekster. Personen i denne artikel skrives nærmest konsekvent "Svetlana Tikhanovskaja" på dansk. Det gælder for eksempel Berlingske, DR, norden.org, B.T., Kristeligt Dagblad osv. Jeg kan ikke se nogen grund til ikke at flytte artiklen til Svetlana Tikhanovskaja. Hvis man havde brugt bare en dansksproget kilde, ville man have opdaget den dansk brugte version af navnet. --Kartebolle (Dipsacus fullonum) (diskussion) 8. sep 2021, 21:39 (CEST)

text: Jeg er sådan set meget enig med dig Kartebolle (Dipsacus fullonum). Det giver god mening at knytte artiklen til den mest anvendte stavemåde. Problemet opstår jo nok også primært, når vi som her står overfor et nyt navn, hvor der næppe fra start er en etableret "praksis". Det gør det heller ikke lettere, når vi som fx i de gamle sovjetrepublikker har et meget stort antal navne på russisk og store dele af befolkningerne er russisk talende. I forhold til artikler i Wikipedia er det imidlertid vigtigt, at man kan tilbageføre det danske translittererede navn til det oprindelige. Derfor har jeg fx i flere tilfælde forsøgt at få russiske navne, der i danske artikler var translittereret til engelsk stavemåde (hvilket åbenbart er helt gængs med russiske sportsfolk) translittereret rigtigt til dansk. Når man fx henviser til en person med et engelsk translittereret navn, der ikke findes på Wikipedia, kan det være noget af en opgave at finde ud af, hvem det er, der egentlig omtales, bl.a fordi det ikke er beskrevet som et navn translittereret til engelsk. Jeg vil foreslå, at man i videst muligt omfang, når man omtaler en person med et translittereret navn, angiver navnet på originalsprog også, på personer, der ikke er artikler om endnu på Wikipedia - og at man i tilfældet Tikhanovskaja også i parantes anfører den russiske stavemåde (og måske også den hun selv anvender?), svarende til den gængse danske gengivelse af hendes navn.Ingmar~dawiki (diskussion) 9. sep 2021, 19:45 (CEST)
thread_title:  Translitteration 

thread_title:  Flytteforslag